b'\n_START_ARTICLE_\nMestna avtobusna linija \xc5\xa1t. 26 (Ljubljana)\n_START_SECTION_\nZgodovina\n_START_PARAGRAPH_\nLinija 26 je bila uvedena 1. septembra 2016 s spojitvijo nekdanjih mestnih avtobusnih linij \xc5\xa1t. 28 (Kajuhova \xe2\x80\x93 Mali Lipoglav) in 29 (Kajuhova \xe2\x80\x93 Tuji Grm). Na pozno popoldanskih in ve\xc4\x8dernih odhodih so uvedli Prevoz na klic; odhodi so bili tako zagotovljeni le v primeru predhodne najave (vsaj 120 minut pred odhodom). 28. novembra 2016 so popoldanski in ve\xc4\x8derni odhodi postali redni odhodi, zato potnikom ni ve\xc4\x8d potrebno uporabljati Prevoza na klic. 3. septembra 2018 je bil deloma spremenjen potek trase linije; avtobusi ne vozijo ve\xc4\x8d mimo naselja Dobrunje, pa\xc4\x8d pa skozi Vev\xc4\x8de do novozgrajenega kro\xc5\xbei\xc5\xa1\xc4\x8da na Zalo\xc5\xa1ki cesti, Cesti 30. avgusta in Ka\xc5\xa1eljski cesti. Tako je potnikom omogo\xc4\x8dena navezava tudi na avtobusni liniji \xc5\xa1t. 11 in 12 ter neposredni dostop do Zdravstvenega doma Polje.\n_START_SECTION_\nRe\xc5\xbeim obratovanja\n_START_PARAGRAPH_\nLinija obratuje samo ob delavnikih, tj. od ponedeljka do petka (v \xc4\x8dasu poletnega voznega reda redkeje). _NEWLINE_Ob sobotah, nedeljah in praznikih avtobus na tej liniji ne vozi.'